陸化淳

陸化淳（），字君復，號湛源，直隸蘇州府常熟縣人，明朝政治人物。

 生平 
萬曆十年（1582年）壬午科應天鄉試第二名舉人。萬曆二十年（1592年），登壬辰科第二甲第十九名進士。禮部觀政，本年养病。二十二年授工部都水司主事，差管南華（濟上諸泉），二十六年升营缮司员外郎，本年升都水司郎中，二十七年升金華府知府，二十九年致仕。三十四年起補赣州府知府，因勤政卒于官《常熟县志》：陆化淳字君復，號湛源，居五渠，年十三，就县試，縣訝其少，命為化日中天論，援筆立就。萬曆壬午舉人第二，壬辰登進士，授工部主事，治泉濟上，建議以為泉與河互為通塞，比歲河當其盈，置泉不問，水櫃水壑為豪右所占，夫亦供他調發，使當其縮，百萬軍儲能飛渡此數百里哉？乃身行泥悼中，導流決壅，諸泉悉理。報命，得荊王歸賻，差休沐歲餘，兩晉秩，未赴。出知金華府，義烏、東陽開採不聊，邀礦使駐府，授縣方略，以得不償失報，遂定全浙補價，議革守礦兵，省費以千數。會義烏知縣忤理刑，誣县不職，上之巡按御史，行露白簡，力為辨，弗聽。以掛冠爭之，乃得白。御史入都，列理刑罪狀，奪其官，歎曰：我不能借屬吏媚當道，忍以同官殉屬吏哉？逐乞歸。撫按薦起，知赣州府，治久積弛，府金虛額至三萬，莅事毅然發其奸，奥主以為嫌，弗顧，竟得復其額。屯軍暴橫，出納多不如法，典司往往破產，議以本屯軍即支本屯糧，著為例。府有四郵贏金，例歸府籍，贮諸郵。比水西告困，取嬴以濟郵道，自南安而下，宜從水乘傳者利其折入，舍水從陸請令，馳傳至南安，即止陸給，其敏練如此。竟以勤事卒於官。先是兩橋稅入府，通判請同抵權衡，固辭之，通判因洗手臨事，以羡金若干贮於府，至病革，以微言諷，化淳謝曰：無所藉此。家人以為諸，搖手不答。他有所咨，曰：我平日無不了事。遂瞑。所著有《松韻齎續集》，蓋因其祖龍、父南英有《松韻齋前後集》-{云}-。。

著作
著有《松韻斋续集》。

 家族 
曾祖陸文，號西江，生员；祖父陸龍；父陸南英，號吴山，增廣生。母陳氏，封太恭人。弟陸濬源，舉人。

参考文献
瞿汝稷《虔州守湛源陸公化淳传》

Category:明朝工部主事
Category:明朝金華府知府
Category:明朝工部郎中
Category:明朝贛州府知府
Category:常熟人
Hua化
Category:陸姓